**Gilvánfa Község Önkormányzata Képviselő-testülete**

**1/2019. (II.21.) rendelete**

**az önkormányzat 2019. évi költségvetéséről**

Gilvánfa Község Önkormányzatának Képviselő-testülete az államháztartásról szóló CXCV. tv. 23. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. § A rendelet hatálya**

(1) A rendelet hatálya a képviselő-testületre terjed ki.

**2. § A költségvetés bevételei és kiadásai**

(1) A képviselő-testület az önkormányzat 2019. évi költségvetését:

|  |  |
| --- | --- |
| **95.444.276 Ft** | **Költségvetési bevétellel** |
| **105.244.276 Ft** | **Költségvetési kiadással** |
| **-9.800.000 Ft** | **Költségvetési egyenleggel** |

állapítja meg.

(2) Az önkormányzat címrendjét az 1. melléklet tartalmazza. Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 2. melléklete alapján határozza meg a képviselő-testület.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az 3., 8. mellékletek szerint állapítja meg.

(4) A működési és felhalmozási bevételek és kiadások előirányzatai mérlegszerű bemutatását önkormányzati szinten a 3. melléklet részletezi.

(5) A működési hiány belső finanszírozásának érdekében a képviselő-testület az előző év költségvetési maradványának igénybevételét rendeli el.

**3. § A költségvetés részletezése**

A képviselő-testület az önkormányzat 2019. évi költségvetését részletesen a következők szerint állapítja meg:

(1) Az önkormányzat adósságot keletkeztető ügyletet vagy kötelezettségvállalást nem tervez (3. melléklet)

(2) Az önkormányzat saját bevételeinek részletezését a 4. melléklet tartalmazza.

(3) Az Önkormányzat 2019. évi adósságot keletkeztető fejlesztési céllal nem rendelkezik. (*5.* *melléklet)*

 (5) Az önkormányzat költségvetésében felújítási kiadást nem tervez. (5. melléklet)

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a *11. melléklet* szerint hagyja jóvá.

(7) A 2. § (1) bekezdésében megállapított bevételek és kiadások önkormányzati, közös hivatali, továbbá költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a *3., 7. mellékletek* szerint határozza meg.

(8) Az önkormányzat a kiadások között 0 forint tartalékot állapít meg.

(9) A likviditási tervet a 10., a tervezett közvetett támogatásokat a 12. számú melléklet tartalmazza.

**4. § A költségvetés végrehajtásának szabályai**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

*(5) A képviselő-testület a köztisztviselői illetményalapot 2019. január 1-től 46.380 Ft-ban állapítja meg.*

**5. § Az előirányzatok módosítása**

1. Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a (2) bekezdésben foglalt kivétellel a képviselő-testület dönt.

(2) A képviselő-testület az önkormányzat bevételeinek és kiadásainak módosítását és a kiadási kiemelt előirányzatok közötti átcsoportosítás jogát 100.000 Ft összeghatárig - mely esetenként a 50.000 Ft összeghatárt nem haladhatja meg - a polgármesterre átruházza.

(3) Az (2) bekezdésben foglalt átcsoportosításról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2019. december 31-ig gyakorolható.

(4) A költségvetési szerv a költségvetése kiemelt előirányzatain belüli rovatok között átcsoportosítást hajthat végre.

(5) A képviselő-testület a költségvetési rendelet 5. § (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(6) A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(7) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

**6. § A költségvetés végrehajtásának ellenőrzése**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző a felelős.

(2) Az önkormányzat a belső ellenőrzés kialakításáról a vállalkozási szerződés útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**7. § Záró és vegyes rendelkezések**

(1) Ez a rendelet 2019. február 21-én lép hatályba.

Gilvánfa, 2019. február 20.

|  |  |
| --- | --- |
| ........................................... | ........................................... |
| *jegyző* | *polgármester* |

Rendeletet a mai napon kihirdettem:

Gilvánfa, 2019. február 21.

 …………………………….

 jegyző